ข้อบัญญัติองค์การบริหารส่วนตำบลแก่งเสี้ยนข้อบัญญัติองค์การบริหารส่วนตำบลแก่งเสี้ยนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลแก่งเสี้ยนอำเภอเมืองกาญจนบุรี จังหวัดกาญจนบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลแก่งเสี้ยนโดยความเห็นชอบของสภาองค์การบริหารส่วนตำบลแก่งเสี้ยน และนายอำเภอเมืองกาญจนบุรีจึงตราข้อบัญญัติขึ้นไว้ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลแก่งเสี้ยนเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแก่งเสี้ยนอำเภอเมืองกาญจนบุรี จังหวัดกาญจนบุรี พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๒๓ (ตอนเลี่ยงเมือง) ด้านตะวันออกจดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๒๓ (ตอนเลี่ยงเมือง)ด้านใต้ จดเส้นแบ่งเขตการปกครองระหว่างตำบลแก่งเสี้ยน กับตำบลท่ามะขาม ด้านตะวันตกจดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๒๓บริเวณที่ ๒ หมายความว่า(๑) พื้นที่ในบริเวณด้านเหนือ จดเขาเนินปราง ในบริเวณลุ่มน้ำชั้นที่๑ A และชั้นที่ ๒ แนวเขตผังเมืองรวมเมืองกาญจนบุรี ด้านเหนือซึ่งเป็นเส้นตรงที่ลากต่อจากเส้นตั้งฉากต่อจากเส้นตั้งฉากกับทางหลวงแผ่นดินหมายเลข๓๑๙๙ ที่จุดซึ่งอยู่ห่างจากทางหลวงแผ่นดินหมายเลข ๓๑๙๙บรรจบกับทางหลวงแผ่นดินหมายเลข ๓๒๓ ไปทางทิศตะวันออกเฉียงเหนือตามแนวทางหลวงแผ่นดินหมายเลข ๓๑๙๙ เป็นระยะ ๕๐๐ เมตรไปทางทิศตะวันออกเฉียงใต้จนบรรจบกับเส้นแบ่งเขตการปกครองระหว่างตำบลแก่งเสี้ยนกับตำบลท่ามะขามด้านตะวันออก จดเส้นแบ่งเขตการปกครองระหว่างตำบลแก่งเสี้ยนกับตำบลท่ามะขาม ด้านใต้จดเส้นแบ่งเขตการปกครองระหว่างตำบลแก่งเสี้ยนกับตำบลท่ามะขามและเส้นขนานระยะ ๑๐๐เมตร กับศูนย์กลางทางหลวงแผ่นดินหมายเลข ๓๒๓ (ตอนเลี่ยงเมือง) ด้านตะวันตกจดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๒๓ และเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๓๑๙๙(๒) พื้นที่ในบริเวณด้านเหนือ จดแนวเขตเทศบาลตำบลแก่งเสี้ยนด้านใต้ด้านตะวันออกจดเส้นขนานระยะ ๑๕ เมตรกับแม่น้ำแควใหญ่ฝั่งตะวันตกและทางหลวงแผ่นดินหมายเลข ๓๓๐๕ ฟากตะวันตกด้านใต้จดเส้นแบ่งเขตการปกครองระหว่างตำบลแก่งเสี้ยนกับตำบลท่ามะขามด้านตะวันตกจดแนวเขตผังเมืองรวมเมืองกาญจนบุรีด้านตะวันตก ซึ่งเป็นเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๓๓๐๕ทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และโรงงานจำพวกที่ ๓ ตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการเกี่ยวกับอุตสาหกรรมแปรรูปผลิตผลทางการเกษตรขั้นต้น(๒) สถานที่บรรจุก๊าซ และสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงกำจัดมูลฝอยข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และโรงงานจำพวกที่ ๓ ตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการเกี่ยวกับอุตสาหกรรมการแปรรูปผลิตผลทางการเกษตรขั้นต้น(๒) อาคารอยู่อาศัยประเภทอาคารขนาดใหญ่(๓) อาคารพาณิชยกรรม ประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีก ค้าส่ง(๔) อาคารอยู่อาศัยหรืออาคารพาณิชย์ประเภทห้องแถว หรือตึกแถว บ้านแถว(๕) อาคารอยู่อาศัยประเภทอาคารชุด หรือหอพักข้อ ๖ภายในบริเวณพื้นที่ที่กำหนดไว้ตามข้อ ๔ และข้อ ๕ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗อาคารที่มีอยู่แล้วในพื้นที่ที่กำหนดตามข้อ ๔ และข้อ ๕ก่อนหรือในวันที่ข้อบัญญัตินี้ใช้บังคับ ให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘อาคารที่ได้รับใบอนุญาต หรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ให้นายกองค์การบริหารส่วนตำบลแก่งเสี้ยน รักษาการตามข้อบัญญัตินี้ประกาศณ วันที่ ๑๔ ธันวาคม พ.ศ. ๒๕๕๕สังวรณ์ เขาถ้ำทองนายกองค์การบริหารส่วนตำบลแก่งเสี้ยน[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลแก่งเสี้ยน เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแก่งเสี้ยนอำเภอเมืองกาญจนบุรี จังหวัดกาญจนบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๒ กุมภาพันธ์๒๕๕๖โชติกานต์/ผู้ตรวจ๒๐ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒๔ ง/หน้า ๒๐/๒๐ กุมภาพันธ์ ๒๕๕๖